hotchpotch/miracl-hf-unified huggingface dataset:
ত্রৈলোক্যনাথ চক্রবর্তী
ত্রৈলোক্যনাথ চক্রবর্তী () (১৮৮৯– ৯ আগস্ট, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
ত্রৈলোক্যনাথ চক্রবর্তী বৃহত্তর ময়মনসিংহের কিশোরগঞ্জ জেলার কুলিয়ারচর উপজেলার কাপাসাটিয়া গ্রামে জন্মগ্রহণ করেন। তাঁর পিতার নাম দুর্গাচরণ চক্রবর্তী। তাঁর পিতাও স্বদেশী আন্দোলনের সমর্থক ছিলেন। ১৯০৫ সালে ত্রৈলোক্যনাথ বছরখানেক ধলা হাই স্কুলের ছাত্র ছিলেন। ১৯০৬ সালে স্বদেশী আন্দোলনের সময় তাঁর অনুজ চন্দ্রমোহন চক্রবর্তী তাঁকে সাটিরপাড়া হাই স্কুলে ভর্তি করে দেন। সেসময় সাটিরপাড়া স্কুলে দুজন শিক্ষক ছিলেন মহিম চন্দ্র নন্দী এবং শীতল চক্রবর্তী। মহিম চন্দ্র নন্দী বিলাতী লবণ ফেলার অপরাধে ঢাকা জেলে বন্দি ছিলেন কিছুদিন। ১৯০৯ সালে ত্রৈলোক্যনাথ চক্রবর্তী প্রথমবার জেল থেকে ছাড়া পেলে জেলগেটে শীতল চক্রবর্তী উপস্থিত ছিলেন।
প্রবেশিকা পরীক্ষার ঠিক আগে ১৯০৮ সালে বিপ্লবী কাজের জন্য গ্রেপ্তার হলে প্রথাগত শিক্ষার ইতি হয়। ১৯০৬ সালে অনুশীলন সমিতিতে যোগ দেন। জাতীয়ভাবে অনুপ্রাণিত হয়ে ব্যায়াম প্রতিষ্ঠান গঠন করে নিজ জেলায় বিপ্লবী ঘাটি তৈরি করতে থাকেন। ১৯০৯ সালে ঢাকায় আসেন এবং ঢাকা ষড়যন্ত্র মামলায় পুলিশ তার সন্ধান শুরু করলে আত্মগোপন করেন। এ সময়ে আগরতলায় উদয়পুর পাহাড় অঞ্চলে গিয়ে ঘাটি তৈরি করেন। ১৯১২ সালে গ্রেপ্তার হন। পুলিশ একটি হত্যা মামলায় জড়ালেও প্রমাণের অভাবে মুক্তি পান। ১৯১৩-১৪ সালে মালদহ, রাজশাহী ও কুমিল্লায় ঘুরে গুপ্ত ঘাঁটি গড়তে থাকেন। ১৯১৪ সালে পুলিশ তাঁকে কলকাতায় গ্রেপ্তার করে বরিশাল ষড়যন্ত্র মামলার আসামিরূপে আন্দামানে পাঠায়। ১৯২৪ সালে মুক্তি পেয়ে দেশবন্ধু চিত্ত রঞ্জন দাশের পরামর্শে দক্ষিণ কলকাতা জাতীয় বিদ্যালয়ের দায়িত্ব গ্রহণ করেন। ১৯২৭ সালে গ্রেপ্তার হয়ে বার্মার মান্দালয় জেলে প্রেরিত হন। ১৯২৮ সালে তাঁকে ভারতে এনে নোয়াখালী হাতিয়া দ্বীপে অন্তরীণ করে রাখা হয়। ঐ বছরই মুক্তি পেয়ে উত্তর ভারতে যান এবং চন্দ্রশেখর আজাদ প্রমুখের সংগে হিন্দুস্তান রিপাবলিকান আর্মিতে যোগ দেন। পরে বিপ্লবী দলের আদেশে বার্মার বিপ্লবীদের সংগে যোগাযোগের উদ্দেশ্যে বার্মায় যান। ১৯২৯ সালে লাহোর কংগ্রেসে যোগ দেন। ১৯৩০ সালে গ্রেপ্তার হয়ে ১৯৩৮ সালে মুক্তি পান।
তিনি সেই বছরেই সুভাষ চন্দ্র বসুর সংগে যোগাযোগ করে রামগড় কংগ্রেসে যোগ দেন। দ্বিতীয় বিশ্বযুদ্ধে সিপাহী বিদ্রোহ ঘটাবার চেষ্টায় ভারতীয় সৈন্যদের সংগে যোগাযোগ করলেও সুবিধা করতে পারেননি। এ সময়ে চট্টগ্রামে গ্রেপ্তার হন। ১৯৪২ সালে ভারত ছাড় আন্দোলনে যোগ দিয়ে গ্রেপ্তার হন এবং ১৯৪৬ সালে মুক্তি পান।
১৯৪৬ সালেই নোয়াখালীতে সংগঠন গড়বার চেষ্টা করেন। স্বাধীনতালাভের পর পূর্ব পাকিস্তানে নাগরিক হিসেবে রাজনীতিতে সক্রিয় থাকেন। ১৯৫৪ সালে সংযুক্ত প্রগতিশীল দলের প্রার্থী হিসেবে পূর্ব পাকিস্তান এসেম্বলিতে নির্বাচিত হন। কিন্তু ১৯৫৮ সালে তাঁর নির্বাচন অগ্রাহ্য হয় এবং রাজনৈতিক ক্রিয়াকলাপ এমনকি সামাজিক কাজকর্মেও তাঁর ওপর বাধা আরোপ করা হয়। ১৯৭০ সাল পর্যন্ত স্বগ্রামে প্রকৃতপক্ষে নির্জনবাস করেন। চিকিৎসার জন্য কলকাতায় আসেন। এই সময় সম্বর্ধনার জন্য তাঁকে দিল্লিতে নিয়ে যাওয়া হয়। সেখানেই মারা যান।
পশ্চিমবঙ্গের বিধানসভা কেন্দ্রের তালিকা
২০০২ সালে গঠিত সীমানা পুনর্নির্ধারণ কমিশনের সুপারিশ অনুযায়ী ২০০৮ সালে পুনর্নির্ধারিত সীমানায় পশ্চিমবঙ্গের বিধানসভা কেন্দ্রগুলি হল::
পঞ্চবিংশ ব্রাহ্মণ
তাণ্ড্য মহাব্রাহ্মণ (বাপ্রৌধ ব্রাহ্মণ) অথবা পঞ্চবিংশ ব্রাহ্মণ পঁচিশটি প্রপাঠক বা অধ্যায়ে বিভক্ত। এটি কৌঠুম ও রণয়ণীয় শাখার অন্তর্গত একটি সামবেদীয় ব্রাহ্মণ।এই ব্রাহ্মণে উদ্গাতার কর্তব্য ও বিভিন্ন ধরনের মন্ত্র নিয়ে আলোচনা করা হয়েছে।
পঞ্চবিংশ ব্রাহ্মণ ২৫টি প্রপাঠকে বিভক্ত। এই প্রপাঠকগুলি আবার ৩৪৭টি খণ্ডে বিভক্ত। এই ব্রাহ্মণের বিষয়বস্তু নিম্নরূপ:
পঞ্চম বেদ
পঞ্চম বেদ ধারণাটির মাধ্যমে এমন একটি ধর্মগ্রন্থকে বোঝায় যেটি চারটি আনুশাসনিক বেদের অন্তর্গত না হলেও গুরুত্ব ও মর্যাদার দিক থেকে বেদের সমতুল্য। বেদ-উত্তর যুগে রচিত একাধিক ধর্মগ্রন্থকে পঞ্চম বেদ বলে দাবি করা হয়। হিন্দুধর্মে এই ধর্মগ্রন্থ বা ধর্মগ্রন্থগুলিকে বেদের নিত্যতা ও সার্বভৌমত্বের সমতুল্য জ্ঞান করা হয়। এই ধারণাটি প্রাচীন। উপনিষদে প্রথম এই ধারণার উল্লেখ পাওয়া যায়। কিন্তু পরবর্তী শতাব্দীগুলিতে আধুনিক সংস্কৃত ও অ-সংস্কৃত ভাষায় রচিত একাধিক গ্রন্থকে এই মর্যাদা দেওয়া হয়েছে।
ছান্দোগ্য উপনিষদে (৭।১। ২) প্রথম পঞ্চম বেদের উল্লেখ পাওয়া যায়। এই উপনিষদে ইতিহাস ও পুরাণকে পঞ্চম বেদ বলা হয়েছে,
‘ইতিহাস’ শব্দটি এখানে হিন্দু মহাকাব্য মহাভারত অর্থে ব্যবহৃত হয়েছে। কারণ, মহাভারতেই এই গ্রন্থটিকে ‘পঞ্চম বেদ’ বলে উল্লেখ করা হয়েছে। বেদের সংকলক ব্যাসদেবকে মহাভারতের রচয়িতা মনে করা হয়। মহাভারতে বলা হয়েছে, এই মহাকাব্য নতুন যুগের নতুন বেদ। এটি সকল ব্যক্তির উপযুক্ত এবং চতুর্বেদের সমতুল্য এবং কোনো কোনো ক্ষেত্রে বেদ অপেক্ষাও মহত্তর। অপর হিন্দু মহাকাব্য রামায়ণকেও পঞ্চম বেদ বলে দাবি করা হয়।
পুরাণ সাহিত্যেও একই ধরনের দাবি করা হয়েছে। পুরাণগুলিতে ইতিহাসের সঙ্গে বা ইতিহাস ছাড়াই নিজেদের পঞ্চম বেদ বলে উল্লেখ করা হয়েছে। এই ক্ষেত্রে পুরাণে ‘পুরাণ বেদ’ কথাটি পাওয়া যায়। ভাগবত পুরাণে ছান্দোগ্য উপনিষদের বক্তব্যটিকে ব্যাখ্যা করে বলা হয়েছে, ব্রহ্মার চার মুখ থেকে চার বেদ উৎপন্ন হয়। তারপর তাঁর পঞ্চম মুখ বা সকল মুখ থেকে ইতিহাস-পুরাণের সৃষ্টি। এরপর ভাগবত পুরাণ নিজেকে ব্যাসদেবের শ্রেষ্ঠ রচনা হিসেবে শ্রেষ্ঠ পুরাণ বলে ঘোষণা করেছে। স্কন্দপুরাণেও একই ভাবে বলা হয়েছে যে পুরাণ সাহিত্য পঞ্চম বেদ এবং সেই জন্য এই সাহিত্যের ধর্মগ্রন্থ হওয়ার যোগ্যতা আছে।
নাট্যশাস্ত্র নামে একটি কলাতত্ত্ব নিজেকে পঞ্চম বেদ বলেছে (১। ৪)। যদিও এটি প্রথাগতভাবে গন্ধর্ববেদ নামে একটি সামবেদীয় উপবেদ। নাট্যশাস্ত্রে উল্লিখিত হয়েছে, এটি ব্রহ্মার কথিত এবং এতে চার বেদের সব উপকরণই আছে। চার বেদ সকল বর্ণের জন্য নয়। কিন্তু নাট্যশাস্ত্র সবার জন্য। নাট্যশাস্ত্রের মূল উপজীব্য হল ধর্মীয় উপাখ্যানগুলিকে নাটক বা সংগীতের মাধ্যমে উপস্থাপিত করে মানুষকে পবিত্র চিন্তার দিকে টেনে আনা।
পঞ্চম বেদ রূপে গণ্য অন্যান্য গ্রন্থগুলির মধ্যে আছে দক্ষিণ এশিয়ার প্রথাগত চিকিৎসা পদ্ধতি আয়ুর্বেদ।
স্থানীয় ভাষায় লেখা একাধিক ধর্মগ্রন্থকে বেদের সমতুল্য মর্যাদা দেওয়া হয়েছে। উদাহরণস্বরূপ, ১৭শ শতাব্দীতে অবধি ভাষায় রচিত রামায়ণ রামচরিতমানস কাব্যটিকে ভক্তেরা পঞ্চম বেদ বা হিন্দি বেদ মর্যাদা দেন। তাঁরা মনে করেন, কলিযুগে এই গ্রন্থ বেদের সমতুল্য বা বেদ অপেক্ষা মহত্তর।
একাধিক তামিল গ্রন্থকে অনুগামীরা নতুন বেদ, তামিল বেদ বা দ্রাবিড় বেদ বলে থাকেন। তামিল বৈষ্ণব ভক্তিবাদী সম্প্রদায় আলোয়ারগণ তিরুবায়মোলি গ্রন্থটিকে এই মর্যাদা দিয়ে থাকেন। পরবর্তীকালে সাধারণভাবে দিব্য প্রবন্ধম এই মর্যাদা পেয়েছে। লীলাতিলকম নামে ১৪শ শতাব্দীর কেরল মণিপ্রবলম ব্যাকরণ গ্রন্থের মতো ধর্মনিরপেক্ষ গ্রন্থও এই দাবি করেছে। নাট্যশাস্ত্রের মতো, লেখকেরা তিরুবায়মোঝি গ্রন্থের মতো গ্রন্থকেও পঞ্চম বেদ বলেছেন। তাঁদের মতে, চার বেদ শুধুমাত্র ব্রাহ্মণদের জন্য। কিন্তু এই নতুন তামিল বেদ সকল বর্ণের জন্য রচিত। একই ভাবে তামিল শৈব সম্প্রদায় তেবরম নামে স্তোত্র সংগ্রহকে তামিল বেদ বলেছেন। তামিল শৈবরা যেমন তেবরমকে সংস্কৃত বেদের সমতুল্য মর্যাদা দিয়েছেন, তেমনই বৈষ্ণবরা তাঁদের ধর্মগ্রন্থকে অনুরূপ মর্যাদা দিয়েছেন। শেষ পর্যন্ত তিরুক্কুরাল নামে একটি নীতিবাদী উক্তিসঞ্চয়নকে তামিল বেদের মর্যাদা দেওয়া হয়েছে তিরুবল্লুবমালাইতে। এটি সম্ভবত প্রথম শতাব্দীর রচনা। বইটি তামিল বেদ নামেই পরিচিত।
বিধুভূষণ ভট্টাচার্য
বিধুভূষণ ভট্টাচার্য () (? - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। মস্তিষ্ক ও ঊরুতে গুলিবিদ্ধ হয়ে যুদ্ধক্ষেত্রেই মারা যান।
বিধুভূষণ ভট্টাচার্যের জন্ম ব্রাহ্মণবাড়িয়া জেলার লেসিয়ারায়।
গওহর খান
গওহর খান (এছাড়াও গওহার খান নামেও পরিচিত) একজন ভারতীয় মডেল এবং অভিনেত্রী। মডেলিং হিসেবে মিডিয়াতে আগমনের পরে তিনি ২০০৯ সালের যশরাজ ফিল্মস এর "রকেট সিং: সেলসম্যান অব দ্যা ইয়ার" চলচ্চিত্রে অভিনয়ের মাধ্যমে বলিউডে আত্মপ্রকাশ করেন। এছাড়াও খান এ্যাকশন থ্রিলার চলচ্চিত্র "গেম" (২০১১), এবং প্রতিশোধমুলক নাটকীয় চলচ্চিত্র "ইশাকজাদে" (২০১২) অভিনয় করেন। খান ধারাবাহিকভাবে "না পেরে কাঞ্চন মালা" ("শংকর দাদা এম.বি.বি.এস.", ২০০৪), "নাশা নাশা" ("", ২০০৪), "পর্দা পর্দা" ("ওয়ান্স আপন এ টাইম ইন মুম্বাই", ২০১০) এবং "জাল্লা ওয়াল্লা" এবং "চক্রা জায়ান" ("ইশাকজাদে", ২০১২) অসাধারণ নৌপুন্য প্রদর্শন করেন।
খান ২০১৩ সালের বিগ বস ৭ বিজয়ী এবং ২০০৯ সালের ঝালাক দিথলাজা ৩ এর প্রথম রানার আপ বিজয়ী। তিনি ২০১১ সালের তার নিজের নিমে রিয়ালিটি শো "দ্যা খান সিস্টার" এ বড় বোন নিগার খানকে নিয়ে সঞ্চালন করেন। এছাড়াও তিনি গানের প্রতিযোগীতামূলক রিয়েলিটি শো "ইন্ডিয়ান র স্টার" (২০১৪) ইয়ো ইয়ো হানি সিং উপস্থাপনার দায়িত্ব পালন করেন। চলচ্চিত্র ও টেলিভিশনে অভিনয় ছাড়াও তিনি বলিউড মিউজিক্যাল চলচ্চিত্র "জানগুরা " একটি চরিত্রে অভিনয় করেন।
খানের জন্ম সাল সম্পর্কে বিভিন্ন সূত্র থেকে প্রাপ্ত তথ্য মোতাবেক পার্থক্য পরিলক্ষিত হয়। কোন কোন সূত্র মোতাবেক ১৯৮০ এবং ১৯৮৩ সালকে দেখান হয়েছে।
রঞ্জন ঘোষাল
রঞ্জন ঘোষাল (জন্ম: জুন ৭, ১৯৫৫) একজন ভারতীয় বাঙালি সঙ্গীতশিল্পী, গায়ক, গীতিকার, লেখক, নাট্যব্যক্তিত্ব এবং স্থপতি। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য।
ঘোষাল ভারতের পশ্চিমবঙ্গের, বর্ধমান জেলার মেমারীতে ১৯৫৫ সালে জন্ম নেন। তাঁর বাবা তারাপদ ঘোষাল (১৯১৫-২০০৮) এবং মা লীলা (জন্ম: ১৯২৫) দুজনই বরিশাল জেলা নিবাসী ছিলেন। ১৯৭৩ সালে তাঁর বাবা তারাপদ তৎকালীন ভারত সরকারের রাজনৈতিক গোয়েন্দা ব্যুরো থেকে পুলিশের একজন অতিরিক্ত পুলিশ সুপার হিসেবে অবসর নেন। অন্যদিকে তাঁর মা লীলা একজন গৃহিণী। রঞ্জনের ভাইবোনদের মধ্যে আছেন তিন বড় ভাই তপন ঘোষাল (জন্ম: ১৯৪৫), স্বপন (জন্ম: ১৯৪৭), চন্দন ঘোষাল (জন্ম: ১৯৫০), এক বোন মালা (জন্ম: ১৯৫৭) এবং কনিষ্ঠ ভাই কাঞ্চন (জন্ম: ১৯৬০)।
তিনি যাদবপুর বিশ্ববিদ্যালয় থেকে তড়িৎ প্রকৌশল বিষয়ে অধ্যয়ন করেন। পরবর্তীতে মুম্বইয়ের ন্যাশনাল ইনস্টিটিউট অব ইন্ডাস্ট্রিয়াল ইঞ্জিনিয়ারিং থেকে শিল্প ব্যবস্থাপনা বিষয়ে পিএইচডি করেন।
ঘোষালের প্রথম খুড়তুতো ভাই গৌতম চট্টোপাধ্যায়, যিনি ঘোষাল এবং অন্যান্য সদস্য সহযোগে ১৯৭৫ সালে ভারতের প্রথম বাংলা স্বাধীন রক সঙ্গীত ব্যান্ড মহীনের ঘোড়াগুলি প্রতিষ্ঠা করেন। তিনি ব্যান্ডের উপস্থাপক এবং গীতিকার হিসেবে সক্রিয় অবদান রাখার পাশাপাশি সমস্ত মিডিয়া মিথস্ক্রিয়া, রেকর্ডের আর্টওয়ার্ক, কাভার নকশা ও প্রচারণাপত্র ব্যবস্থাপনার দিকসমূহ পরিচালনা করে আসছেন।
ঘোষাল মহীনের গানের মননশীলতা ধরে রাখার উদ্দেশ্যে নতুন প্রজন্মের মধ্যে সচেতনতা বৃদ্ধিতে সহায়ক হিসেবে কাজ থাকেন। প্রচেষ্টার অংশ হিসেবে তিনি অত্যন্ত সফলভাবে বেঙ্গালুরুতে "ফার্স্ট রক কনসার্ট – রিমেম্বারিং মহীনের ঘোড়াগুলি" এবং কলকাতায় "আবার বছর ত্রিশ পরে" শিরোনামে দুইটি কনসার্টের আয়োজন করেন।
সঙ্গীতের পাশাপাশি ঘোষাল, ইংরেজি ও বাংলা ভাষায় একাধিক কবিতা, গল্প এবং চলচ্চিত্র ও মঞ্চ নাটকের জন্য চিত্রনাট্য রচনা করেছেন। এবং বেঙ্গালুরু থিয়েটার দলের একজন সক্রিয় সমদ্য হিসেবে তার স্ত্রী সঙ্গীতা ঘোষালের সঙ্গেে "গ্রুপ থ্রি" নামে একটি থিয়েটার দলের সঙ্গে ইংরেজি নাটক পরিচালনা এবং পারফর্ম করে থাকেন। তাদের প্রযোজিত নাটকের মধ্যে রয়েছে মনোজ মিত্রের "বাঞ্ছারামের বাগান" ও "রাজ দর্শন", অরুন মুখোপার্ধায়ের "মরিচ: দ্য লেজেন্ড" ও "দ্য ট্রু স্টোরি অব অ্যা হাল্ফ ম্যান" এবং গিরিশ কর্নডরে "হায়াভাদানা" প্রতৃতী।
অভিনেতা, পরিচালক এবং প্রযোজক হিসেবে:
অভিনেতা এবং নাট্যকার হিসেবে:
ডিজাইনার-উদ্যোক্তা হিসেবে কাজ শুরু করার পূর্বে ঘোষাল ভারত হ্যাবি ইল্যাকট্রিক্যালে কিছু সময় ধরে কর্মরত করেন। বর্তমানে তিনি মরিচ এডভারটাইজিং সংস্থার সভাপতি হিসেবে দ্বায়িত্বপ্রাপ্ত।
কলকাতায় চারুকলা ইনিস্টিটিউশনে থাকাকালীন উনিষ বছর বয়সে রঞ্জন ঘোষালে সাথে সঙ্গীতা ষোষের পরিচয় ঘটে। ১৯৭৪ সালে, পেইন্টিং শিক্ষা, নাটকের প্রতি আগ্রহ, পারফর্মিং আর্ট অধ্যয়নে তাঁরা একসাথে ব্যস্ত হয়ে পড়েন। ১৯৮০ সালের ২৭ এপ্রিল তাঁরা বিয়ে করেন। বর্তমানে তিনি স্ত্রী এবং দুই পুত্র, ইন্দ্রয়ুধ ঘোষাল ও অভিমন্যুর ঘোষালের সঙ্গে বেঙ্গালুরুতে বাস করছেন। তার বাড়ি "ইয়েলো সাবমেরিন" বেঙ্গালুরু শহরের বুদ্ধিজীবী ও শিল্পীদের মিলনের কেন্দ্রবিন্দুতে পরিণত হয়েছে।
মেঘমল্লার (গল্পগ্রন্থ)
মেঘমল্লার বিভূতিভূষণ বন্দ্যোপাধ্যায়ের প্রথম গল্পগ্রন্থ। বইটি ১৯৩১ সালে প্রকাশিত হয়। এই বইতে সংকলিত ছোটোগল্পগুলি হল ‘মেঘমল্লার’, ‘উমারাণী’, ‘বউ-চণ্ডীর মাঠ’, ‘নব-বৃন্দাবন’, ‘অভিশপ্ত’, ‘খুকীর কাণ্ড’, ‘ঠেলাগাড়ী’, ‘পুঁই মাচা’ ও ‘উপেক্ষিতা’। গল্পগুলি ১৯২১ থেকে ১৯৩০ সালের মধ্যে রচিত। তিনটি গল্প "বিচিত্রা" ও বাকি সাতটি গল্প "প্রবাসী" পত্রিকায় প্রকাশিত হয়।শচীন্দ্রনাথ বন্দ্যোপাধ্যায়ের মতে, এই গ্রন্থের প্রথম গল্প ‘মেঘমল্লার’ বিভূতিভূষণের শ্রেষ্ঠ গল্প।
মৌরীফুল
মৌরীফুল হল বিভূতিভূষণ বন্দ্যোপাধ্যায়ের দ্বিতীয় ছোটোগল্প-সংকলন। বইটি ১৯৩২ সালে (১৩৩৯ বঙ্গাব্দের ভাদ্র মাসে) প্রকাশিত হয়। এই বইতে দশটি ছোটোগল্প সংকলিত হয়েছে। এগুলি হল: 'মৌরীফুল', 'জলসত্র', 'রোম্যান্স', 'রাক্ষসগণ', 'হাসি', 'প্রত্নতত্ত্ব', 'দাতার স্বর্গ', 'খুঁটি-দেবতা', 'গ্রহের ফের' ও 'মরীচিকা'। এর মধ্যে 'মৌরীফুল' গল্পটি "প্রবাসী" পত্রিকায় ১৩৩০ বঙ্গাব্দের অগ্রহায়ণ সংখ্যায় প্রকাশিত হয়েছিল। এটিকে বিভূতিভূষণের অন্যতম শ্রেষ্ঠ ছোটোগল্প মনে করা হয়।
মরণের ডঙ্কা বাজে
মরণের ডঙ্কা বাজে হল বিভূতিভূষণ বন্দ্যোপাধ্যায়ের একটি কিশোর উপন্যাস। ১৩৪৪ বঙ্গাব্দের পৌষ থেকে ১৩৪৬ বঙ্গাব্দের আশ্বিন পর্যন্ত এটি "মৌচাক" পত্রিকায় প্রকাশিত হয়েছিল। ১৯৪০ সালের ১৫ জানুয়ারি বি. এন. পাবলিশিং হাউস, কলকাতা থেকে এটি প্রথম গ্রন্থাকারে প্রকাশিত হয়। বিভূতিভূষণের কিশোর উপন্যাসগুলির মধ্যে "চাঁদের পাহাড়" উপন্যাসের পরেই এই উপন্যাসের স্থান। এই উপন্যাসের পটভূমি রাজতন্ত্রী জাপানের হাতে আক্রান্ত চীন এবং জাপান-চীন যুদ্ধ।
অ্যাডাম ডেল
অ্যাডাম ক্রেগ ডেল (জন্ম: ৩০ ডিসেম্বর, ১৯৬৮) ভিক্টোরিয়ার ইভানহো এলাকায় জন্মগ্রহণকারী সাবেক অস্ট্রেলীয় ক্রিকেটার। ১৯৯৭ থেকে ২০০০ সাল পর্যন্ত অস্ট্রেলিয়া ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি মিডিয়াম-পেসার ছিলেন। পাশাপাশি বামহাতে নিচের সারির ব্যাটসম্যান হিসেবে দলে ভূমিকা রাখেন। ঘরোয়া ক্রিকেটে কুইন্সল্যান্ডের পক্ষে খেলেন অ্যাডাম ডেল। এছাড়াও ব্রিসবেনের উইনাম-ম্যানলি ক্রিকেট ক্লাবের প্রতিনিধিত্ব করেন।
প্রথম-শ্রেণীর ক্রিকেটে কুইন্সল্যান্ডের পক্ষে বেশ সফলতা পেয়েছেন। ১৯৯৭-৯৮ মৌসুমে ক্রিকেটের ইতিহাসে অন্যতম সেরা ক্যাচ নিয়ে স্মরণীয় হয়ে আছেন। শর্ট ডেলিভারিতে অভ্যস্ত ডেল তাঁর কার্যকরী মিডিয়াম-পেস আউটসুইংগার নিখুঁতভাবে পীচে ফেলতেন। পরবর্তীতে একদিনের আন্তর্জাতিকে ওভার পিছু মিতব্যয়ী বোলিংয়ে পরিচিতি পান। ১৯৯৯ সালের ক্রিকেট বিশ্বকাপের শিরোপা জয়ী অস্ট্রেলিয়া দলের অন্যতম সদস্য ছিলেন। সমগ্র খেলোয়াড়ী জীবনে তিনি মাত্র দুই টেস্টে খেলার সুযোগ লাভ করেন।
বাংলাদেশ সেনাবাহিনীর সেনাপ্রধান
সেনাপ্রধান কিংবা সেনাবাহিনী প্রধান বাংলাদেশ সেনাবাহিনীর পেশাগত প্রধান/প্রধান কর্মকর্তা। ঢাকা সেনানিবাসে অবস্থিত, সেনাবাহিনীর সদরদপ্তর থেকে সেনাপ্রধান তার কার্যাবলী পরিচালনা করেন। সেনাপ্রধানরা জেনারেল পদমর্যাদার হয়ে থাকেন তবে মইন উদ্দীন আহমেদের আগে সেনাপ্রধানগণের পদবী পূর্ণ জেনারেল ছিলেন না, ছিলেন লেফটেন্যান্ট-জেনারেল । এছাড়া স্বাধীন বাংলাদেশের প্রথম সেনাপ্রধান মেজর-জেনারেল ছিলেন, মেজর-জেনারেল এবং লেফটেন্যান্ট-জেনারেলদেরকে সংক্ষেপে জেনারেল বলা হয় ।
১৯৭২ সালের ৫ এপ্রিল কে এম শফিউল্লাহকে প্রধানমন্ত্রী শেখ মুজিবুর রহমান সেনাপ্রধান নিয়োগ করেন, এর আগে সেনাবাহিনীর পরিচালনার দায়িত্বে ছিলেন এম এ জি ওসমানী যিনি মূলত মুক্তিবাহিনীর প্রধান বা বাংলাদেশ সশস্ত্র বাহিনীর প্রধান ছিলেন। বস্তুত আব্দুর রব স্বাধীন বাংলাদেশের প্রথম সেনাপ্রধান ছিলেন না, তাকে ১৯৭১ সালে মুক্তিবাহিনীর উপসেনাপতি হিসেবে নিয়োগ দেওয়া হয়েছিল এবং যুদ্ধ শেষে ভারপ্রাপ্ত সেনাপ্রধান হিসেবে নিয়োগ দেওয়া হয়েছিলো যদিও এ নিয়ে মতভেদ রয়েছে ।
শামুকতলা রোড রেল স্টেশন
শামুকতলা রোড হল ভারতের পশ্চিমবঙ্গ রাজ্যের আলিপুরদুয়ার জেলার একটি রেল জংশন স্টেশন।
১৯৪৭ সালের আগে ভারতের উত্তরবঙ্গ ও অসমের রেল যোগাযোগ রক্ষিত হত পূর্ববঙ্গের মধ্যে দিয়ে। দেশভাগের পর সেই যোগসূত্র বিচ্ছিন্ন হয়ে পড়ে ১৯৪৮ সালের ২৬ জানুয়ারি অসম রেল লিংক প্রকল্প গৃহীত হয়। ১৯৫০ সালের ২৬ জানুয়ারি এই পথে প্রথম ট্রেন চলে। প্রকল্পটি ছিল মূলত একটি ১৪২ মেইল দীর্ঘ মিটার গেজ লাইন। এটি ফকিরাগ্রাম রেল স্টেশনকে কিশানগঞ্জ রেল স্টেশনের সঙ্গে যুক্ত করেছিল। ২০০৩-০৬ সালে এই রুটটিকে ব্রডগেজে রূপান্তরিত করা হয়।
১৯৬০-এর দশকে নিউ জলপাইগুড়ি থেকে শামুকতলা রোড পর্যন্ত ব্রডগেজ লাইনটি যুক্ত হয়েছিল।
বাদাগা ভাষা
বাদাগা ("তামিল": படகா, "কন্নড়": ಬಡಗ ) একটি দক্ষিনী দ্রাবিড়ীয় ভাষা, তামিল নাড়ুর নীলগিরি পাহাড়ের প্রায় ৪০০,০০০ জন অধিবাসি এই ভাষায় কথা বলে। পাশ্ববর্তী কন্নড় ভাষার সাথে মিল থাকার জন্য পূর্বে বাদাগা ভাষাকে কন্নড় ভাষার উপভাষা হিসেবে বিবেচনা করা হতো। এখন এটি স্বাধীন ভাষা হিসেবে সনাক্ত হয়েছে। বাদাগা আদিবাসিগণ এই ভাষায় কথা বলে ভাষাটির নামকরণ করা হয়েছে বাদাগা ভাষা।
বাগাদা ভাষায় পাঁচটি স্বরবর্ণ আছে যাদের সবারই অর্ধ এবং পূর্ণ উচ্চারণ রীতি আছে।
ইংরেজী ভাষা এবং কন্নড় ভাষার উপর ভিত্তি করে বাদাগা ভাষার লিখিত রূপ প্রচলনের বেশ কয়েকটি উদ্যোগ নেয়া হয়েছে। কন্নড় লিপি ব্যবহার করে প্রথম মুদ্রিত বই “অঙ্গ কার্তাগিব্বা ইয়েসু ক্রিস্টানা ওল্লেয়ে সুদ্দিয়া পুস্তাকা”। ১৮৯০ সালে ম্যাঙ্গালুরুর বেসিল মিশান প্রেস বইখানা প্রকাশ করে।
কন্নড় লিপিতে প্রকাশিত বইয়ের তালিকাঃ
বাগাদা লিপি প্রচলনের একটা উদ্যোগঃ [https://commons.wikimedia.org/wiki/File:Badaga_script-_Vowels_and_Consonants_(jeeva_Swara_and_Dheha_Swara).jpg [Badaga_script-_Vowels_and_Consonants_(jeeva_Swara_and_Dheha_Swara)]]
[https://commons.wikimedia.org/wiki/File:Badaga_script-_Jeevadhehagalu.jpg [Jeevadhehagalu]]
বাদাগা ভাষার উপর বেশ পড়াশোনা হয়েছে, প্রধানত খ্রিস্টান মিশনারিরাই এক কাজটি করেছিলো। ঊনবিংশ শতকের শেষ ভাগে বেশ কিছু বাদাগা-ইংরেজী অভিধান রচিত হয়েছে।
একাডেমিয়া.এডু
Academia.edu হচ্ছে একাডেমিক পড়াশোনার জন্য একটি সামাজিক যোগাযোগের ওয়েবসাইট। এটি ২০০৮ এর সেপ্টেম্বরে প্রকাশ করা হয়। এপ্রিল২০১৫ এর হিসেব অনুযায়ী এখন এর নিবন্ধিত ব্যবহারকারীর সংখ্যা ২১০ লক্ষেরও অধিক।  এই প্ল্যাটফর্মটি গবেষণাপত্র শেয়ার করা, সেগুলোর উপর প্রতিক্রিয়া উপলধ্ব করা এবং কোনো নির্দিষ্ট ক্ষেত্রের( যেমন, পদার্থবিজ্ঞান, গণিত, জ্যোতির্বিজ্ঞান, তড়িৎ প্রকৌশল ইত্যাদি) গবেষণা অনুসরণ করায় ব্যবহার করা যায়। Academia.edu প্রতিষ্ঠিত করেন রিচার্ড প্রাইস, যিনি প্রাথমিকভাবে Spark Ventures, ব্রেন্ট হবারম্যান এবং অন্যান্যদের কাছ থেকে ৬ লক্ষ ডলার তহবিল সংগ্রহ করেন।
২০১১র নভেম্বরে, Academia.edu ৪৫ লক্ষ ডলার পায় Spark Capital এবং True Ventures এর পক্ষ থেকে।  এর পূর্বে, Spark Ventures এবং Angel investors সহ মার্ক শাটলওর্থ, থমাস লেহরম্যান এবং রুপার্ট পেনান্ট-রি এর কাছ থেকে ২২ লক্ষ ডলার নেয়া হয়। মার্চ ২০১৪ এর তথ্যানুসারে, Academia.edu ১৭৭ লক্ষ ডলার অর্থলাভ করে Khosla Ventures, True Ventures, Spark Ventures, Spark Capital এবং Rupert Pennant-Rea এর নিকট থেকে।
Academia.edu একটি উন্মুক্ত বিজ্ঞান বা মুক্ত প্রবেশাধিকার দানকারী। জরুরী প্রয়োজনে গবেষণাপত্রের উপর মতামত, গুণ যাচাই ও পরামর্শ চাওয়ার জন্য দারুণ।
TechCrunch মন্তব্য করে যে Academia.edu কার্যকর, ফলপ্রসূ, ক্রিয়াশীল উপায়ে গবেষণা আদানপ্রদানের একটি পথ করে দিয়েছে। এটা গবেষকদের তাদের গবেষণাপত্র কতজন পড়ছে এবং ব্যবহার করে কাজে লাগাচ্ছে তার হদিস রাখতে সুবিধাজনক। আবার গুগল সার্চ রেজাল্টেও ভাল গুরুত্ব পায় এগুলো।
Academia.edu কোনো বিশ্ববিদ্যালয় বা উচ্চশিক্ষার প্রতিষ্ঠান নয়। ১৯৯৯ সালে ডোমেইনের নাম "Academia.edu" দিয়ে নিবন্ধিত করা হয়।
ঝুলন্ত চিংড়ি
ঝুলন্ত চিংড়ি বা ঝুলন্ত মঞ্জরিধর চিংড়ি (দ্বিপদ নাম:"Heliconia rostrata") () হচ্ছে হেলিকনিয়াসি পরিবারের একটি উদ্ভিদ প্রজাতি। এদের আদি নিবাস হচ্ছে পেরু, বলিভিয়া, কলম্বিয়া ও ইকুয়েডর, এবং এটি পুয়ের্তে রিকোতে প্রকৃতিকৃত।
এরা ক্রান্তীয় আমেরিকার প্রজাতি। গাছ প্রায় ৪ মিটার পর্যন্ত উঁচু ও খাড়া হয়। পাতা কলাগাছের পাতার মতো, লম্বা ডাঁটার আগায় আয়তকার ফলক। মঞ্জরিপত্র বড়, নৌকাকার, লাল, আগা সবুজ। ঝুলন্ত মঞ্জরিধর এই প্রজাতিটির মঞ্জরিপত্র উজ্জ্বল লাল। ফুলের মধু হামিংবার্ডসহ অনেক পাখির প্রিয়। এটি বলিভিয়ার জাতীয় ফুল। সেখানকার স্থানীয় নাম, পাটুজু।
পিকু
পিকু সুজিত সরকার পরিচালিত ২০১৫ সালে মুক্তিপ্রাপ্ত ভারতীয় হাস্যরস্যাত্মক-নাটকীয় চলচ্চিত্র। চলচ্চিত্রটিতে দীপিকা পাড়ুকন দিল্লীতে বসবাসকারী নামমাত্র একজন বাঙালী স্থপতি এবং অমিতাভ বচ্চন একজন বিষণ্ণপ্রকৃতির পিতার চরিত্রে অভিনয় করেছেন। ইরফান খান, মৌসুমী চট্টোপাধ্যায় এবং যীশু সেনগুপ্ত সহ-তারকা হিসেবে অভিনয় করেছেন। "পিকু" ২০১৫ সালের ৮ মে প্রেক্ষাগৃহে মুক্তিলাভ করে এবং ব্যাপকভাবে সমালোচকদের প্রশংসা কুড়ান। চলচ্চিত্রটি মুক্তিলাভের পর থেকে এখনও পর্যন্ত আয় করেছে।
পিকু ব্যানার্জী (দীপিকা পাড়ুকন) একজন বাঙালী স্থপতি যিনি তার ৭০ বছর বয়সী পিতা ভাষ্কর (অমিতাভ বচ্চন) এর সাথে দিল্লিতে বসবাস করছেন। পিকু তার পিতাকে খুবই ভালবাসেন কারণ তার মাতা পৃথিবীতে বেচে নেই। কিন্তু তার বয়সের ভারে বিভিন্ন ইন্দ্রিয়ের কম কাজ কারনে মাঝেমধ্যে তার পিতার সাথে অত্যন্ত বিরক্তিকর অবস্থার সৃষ্টি হয়। তার সহকর্মী সৈয়দ আফরোজ (যীশু সেনগুপ্ত) একজন ভাল বন্ধ এবং তিনি সৈয়দ এর বন্ধুদের নিয়মিত ক্লায়েন্ট। রানা (ইরফান খান) একজন ট্যাক্সি ব্যবসায়ী। রানা পিকুর মত মা এবং বোনদের নিয়ে নানাবিধ সমস্যার মধ্যে দিনানিপাত করতে হয়।অনুপম রায় চলচ্চিত্রটির সঙ্গীত রচনা করেছেন।
চলচ্চিত্রটির সম্পূর্ণ সাউন্ডট্রাক লিখেছেন অনুপম রায়। এটির প্রথম গান "জার্নি সং", ২০১৫ সালের এপ্রিলে মুক্তি দেওয়া হয়। এছাড়াও অফিসিয়ালি সঙ্গীত অ্যালবাম ২০১৫ সালের ২১ এপ্রিল মুক্তি দেওয়া হয়।
পিকু উদ্বোধনী দিনে ভারতে আয় করে। শনিবারে চলচ্চিত্রিটি আয় করে রবিবারে এটি আয় করে , যার ফলে ঘরোয়া সাপ্তাহিক আয় দাড়ায় । আন্তর্জাতিকভাবে "পিকু" ২০১৫ সালের বলিউড চলচ্চিত্রের সবচেয়ে বেশী সাপ্তাাহিক আয়ের ছবির মর্যাদা পায়, এটি আয় করে US$2 মিলিয়ন ডলার। বক্স অফিস ভারতের রিপোর্ট মোতাবেক টলচ্চিত্রটি "খুবই ভাল রেকর্ড ধারণ করতে সামর্থ্য হয়। ভারতে ১ম সোমবারে আয় করে , এবং প্রথম সপ্তাহ শেষে এটি আয় করে । ১০ম দিনে ভারতে চলচ্চিত্রটি আয় করে । এটি দ্বিতীয় সপ্তাহে চলচ্চিত্রটি আয় করে এবং বক্স অফিস ভারত চলচ্চিত্রটি আয় করবে বলে মন্তবে করেন
"হিন্দুস্তান টাইমসের" রিপোর্ট মোতাবেক "পিকু" ১৩ দিনে বিশ্বব্যাপি আয় করেছে ।
দিমিত্রি মাসকারেনহাস
আর্দ্রিয়ান দিমিত্রি মাসকারেনহাস (জন্ম: ৩০ অক্টোবর, ১৯৭৭) লন্ডনের চিজউইকে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে অংশগ্রহণ করেছেন। পাশাপাশি ডানহাতি মিডিয়াম-ফাস্ট বোলিংয়ে পারদর্শী তিনি। বিগ ব্যাশ লীগে হোবার্ট হারিকেন্স, আইপিএলে কিংস ইলাভেন পাঞ্জাব ও নিউজিল্যান্ডের প্রাদেশিক ক্রিকেটে ওতাগো ভোল্টসের প্রতিনিধিত্ব করেন দিমিত্রি মাসকারেনহাস।
বর্তমানে তিনি নিউজিল্যান্ড জাতীয় ক্রিকেট দলের বোলিং কোচ মনোনীত হয়েছেন। এছাড়াও, ওতাগো ভোল্টসের বোলিং কোচ তিনি।
২০০৮ সালে ওতাগো ভোল্টসের সাথে চুক্তিবদ্ধ হন মাসকারেনহাস। দলীয় সদস্য হিসেবে নিউজিল্যান্ড স্টেট টুয়েন্টি২০ ও স্টেট শীল্ড প্রতিযোগিতায় অংশ নেন। ২০০৯ সালের চ্যাম্পিয়ন্স লীগ টুয়েন্টি২০ প্রতিযোগিতার উদ্বোধনী আসরে ওতাগো ভোল্টসের সদস্য ছিলেন তিনি। রাজস্থান ও হ্যাম্পশায়ারের পর তার দল অবস্থান করায় প্রতিযোগিতায় উত্তীর্ণ হতে ব্যর্থ হয়।
হ্যাম্পশায়ারের সদস্য থাকাকালীন অস্ট্রেলীয় শেন ওয়ার্ন জনসমক্ষে মাসকারেনহাসের যোগ্যতার বিষয়ে তুলে ধরেন। ১৩ সেপ্টেম্বর, ২০০৬ তারিখে দ্য টাইমসে লিখেন যে, ‘আমাকে আশ্চর্য করেছে যে, মাসকারেনহাসকে ইংল্যান্ডের একদিনের আন্তর্জাতিক দলে এখনো খেলার সুযোগ দেয়া হয়নি। সে ব্যাট হাতে যে-কোন পরিস্থিতিতে দলের জয়কে নিশ্চিত করে। এছাড়াও তার বোলিং বেশ চাতুর্যময় ও নিখুঁত।’
তার এ বক্তব্যের ফলে, পরবর্তীতে ইংল্যান্ডের একদিনের আন্তর্জাতিক দলে মাসকারেনহাসকে অন্তর্ভুক্ত করা হয়। ১ জুলাই, ২০০৭ তারিখে সফরকারী ওয়েস্ট ইন্ডিজের বিপক্ষে তার ওডিআই অভিষেক ঘটে। খেলায় তিনি মাত্র ২ রান সংগ্রহ করেন ও বল হাতে ৪ ওভারে ১৮ রান দেন। একদিনের আন্তর্জাতিকে ইংল্যান্ডের পক্ষে এক ওভারে সর্বাধিক ৩০ রানের গৌরবের অধিকারী তিনি। ৫ সেপ্টেম্বর, ২০০৭ তারিখে সফরকারী ভারতের বিপক্ষে ওভালে অনুষ্ঠিত খেলায় যুবরাজ সিংয়ের বলে শেষ ৫ বলে ধারাবাহিকভাবে ৫ ছক্কা হাঁকিয়ে তিনি এ কীর্তিগাথা রচনা করেন। ৮ সেপ্টেম্বর ১০ ওভারে ৩/২৩ লাভ করেন। একই দিন আইসিসি বিশ্ব টুয়েন্টি২০ প্রতিযোগিতায় ইংল্যান্ডের সদস্যদের তালিকা প্রকাশ করা হয়। রায়ান সাইডবটমের পরিবর্তে তাকে দলে নেয়া হয়। নিউজিল্যান্ডে অনুষ্ঠিত টুয়েন্টি২০ আন্তর্জাতিকেও তিনি ধারাবাহিকভাবে চার ছক্কা হাকিয়েছিলেন।
১২ ফেব্রুয়ারি, ২০১১ তারিখে মেলবোর্নে নাদিন টেলর নাম্নী এক রমণীর সাথে বিবাহ-বন্ধনে আবদ্ধ হন তিনি। ঐ অনুষ্ঠানে শেন ওয়ার্নসহ দলীয় সঙ্গীরা উপস্থিত ছিলেন।
আদি ইবনে হাতিম
আদি ইবনে হাতিম ( عدي ابن حاتم الطائي ) ছিলেন আরবের তায়ি গোত্রের একজন নেতা, এবং নবী মুহাম্মাদের একজন সাহাবী। তিনি হলেন কবি হাতিম আল-তায়ি এর পুত্র,  যিনি আরবদের মধ্যে তাঁর দানশীলতা এবং উদারতার জন্য ব্যাপকভাবে পরিচিত ছিলেন। প্রায় ২০ বছর ধরে আদি ইসলামের বিরোধী হিসেবে বহাল ছিলেন। অতঃপর ৬৩০ খ্রিস্টাব্দে (৯ম হিজরী) তিনি খ্রিস্টধর্ম থেকে ইসলাম ধর্ম গ্রহণ করেন।
আদি উত্তরাধিকারসূত্রে তাঁর পিতার অবস্থান গ্রহণ করেন এবং তায়ি গোত্রের লোকজন তাঁর অবস্থানের স্বীকৃতি দেন। তাঁর ক্ষমতার একটি অন্যতম অংশ ছিল যে, অতর্কিত যুদ্ধাভিযানসমূহ থেকে তারা যে সকল মালামাল পেত তাঁর এক চতুরাংশ আদিকে দিতে হতো।
খলিফা আবু বকরের সময়ে আদি মুসলিম সেনাবাহিনীতে যোগ দেন। রিদ্দার যুদ্ধসমূহে তিনি অংশগ্রহণ করেন এবং এছাড়াও খালিদ বিন ওয়ালিদের নির্দেশের অধীনে ইরাক আক্রমণে প্রেরিত মুসলিম সেনাবাহিনীর সেনাপতি ছিলেন তিনি। চূড়ান্ত রাশিদুন খলিফা আলী ইবনে আবি তালিবের পক্ষেও তিনি বসরার যুদ্ধে এবং সিফফিনের যুদ্ধে অংশ নেন।
আমিনা (দ্ব্যর্থতা নিরসন)
আমিনা, যা কখনও কখনও আমেনা বানানেও লেখা হয় (Arabic أمينة), একটি আরবীয় নাম যা নারীদের ক্ষেত্রে ব্যবহৃত হয়; এর অর্থ "সত্যবাদী" বা "বিশ্বাসী"।
'আমিনা' দ্বারা বুঝায়:
সারে বিশ্ববিদ্যালয়
সারে বিশ্ববিদ্যালয় যুক্তরাজ্যের ইংল্যান্ডের সারের একটি কাউন্টি শহর গিল্ডফোর্ডে অবস্থিত একটি পাবলিক বিশ্ববিদ্যালয়।
ইসহাক (নবী)
ইসহাক ( or "") ছিলেন ইসলামের একজন নবী, আদি-পিতা এবং আল্লাহ প্রেরিত পয়গম্বর। ইহুদী, খ্রিস্ট এবং ইসলাম ধর্মমতে ইব্রাহিম তার স্ত্রী সারার নিকট থেকে এই পুত্র লাভ করেন। ইসলাম ধর্মানুসারে ইসহাক অত্যন্ত গুরুত্বপূর্ণ একজন ব্যক্তি হিসাবে চিহ্নিত; কারণ তিনি ও তার বড় সৎভাই ইসমাইল তাদের পিতা ইব্রাহিমের মৃত্যুর পর আল্লাহর বার্তা প্রচার করেন এবং ইসলামের উত্তরাধিকার অব্যাহত রাখেন।
ইসহাক মুসলমানদের পবিত্র ধর্মগ্রন্থ কোরআন-এ মোট পনেরো বার বর্ণিত হয়েছেন; কখনও তার পিতা ইব্রাহিম-এর সাথে, আবার কখনও তার পুত্র ইয়াকুব-এর সাথে।
সোমাচন্দ্র ডি সিলভা
দান্দিনিয়াগে সোমাচন্দ্র ডি সিলভা (; জন্ম: ১১ জুন, ১৯৪২) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। নিয়মিত অধিনায়ক দিলীপ মেন্ডিসের অনুপস্থিতিতে দলকে দুই টেস্টে নেতৃত্ব দিয়েছেন। দলে তিনি অল-রাউন্ডার হিসেবে ছিলেন। ডানহাতে ব্যাটিংসহ ডানহাতে লেগ স্পিন বোলিংয়ে পারদর্শীতা দেখিয়েছেন সোমাচন্দ্র ডি সিলভা। মাইনর কাউন্টি ক্রিকেটে লিঙ্কনশায়ার ও শ্রপশায়ারের পক্ষে খেলেছেন তিনি।
গালের মহিন্দ কলেজ ও মোরাতুয়ার প্রিন্স অব ওয়েলস কলেজে অধ্যয়ন করেন। তাঁর বড় দুই ভাই ডি. এইচ. ডি সিলভা ও ডি. পি. ডি সিলভা সিলনের প্রথম-শ্রেণীর ক্রিকেটার ছিলেন।
নিউজিল্যান্ড সফরের পূর্বে দিলীপ মেন্ডিস আহত হলে দলের দায়িত্বভার তাঁর উপর বর্তায়। ঐ সফরে দু’টি অর্ধ-শতকসহ তিন উইকেট পান তিনি। তা স্বত্ত্বেও দল ২-০ ব্যবধানে সিরিজে পরাজিত হয়। চল্লিশ বছরের কাছাকাছি বয়সে শ্রীলঙ্কা দল টেস্টের মর্যাদা পায়। এ বয়সে এসেও তিনি প্রথম ১২ টেস্টে শ্রীলঙ্কার পক্ষে খেলেন। এরপর ৪২ বছর বয়সে আন্তর্জাতিক ক্রিকেট থেকে অবসর নেন। অল-রাউন্ডার হিসেবে দলে ভূমিকা রাখলেও তাঁর চেয়ে দশ বছর কমবয়সী রবি রত্নায়েকে শ্রীলঙ্কার প্রথম প্রকৃত অল-রাউন্ডারের মর্যাদা পেয়েছেন।
১৯৭৯ সালের ক্রিকেট বিশ্বকাপে শ্রীলঙ্কা প্রথমবারের মতো টেস্ট খেলুড়ে দেশের বিপক্ষে জয় পায়। দলটি ভারতকে ৪৭ রানে পরাভূত করে। ঐ খেলায় তিনি দিলীপ বেঙ্গসরকার, ব্রিজেশ প্যাটেল ও মহিন্দর অমরনাথের উইকেট নেন ২৯ রানে বিনিময়ে। এরফলে ভারত দল ১৯১ রানে অল-আউট হয়।
অবসর পরবর্তীকালে শ্রীলঙ্কা ক্রিকেট দলের কোচের দায়িত্ব লাভ করেন। বর্তমানে তিনি শ্রীলঙ্কা ক্রিকেটের অন্তর্বর্তীকালীন সভাপতির দায়িত্ব পালন করছেন।
শ্রীলঙ্কা জাতীয় ক্রিকেট দলের অধিনায়কদের তালিকা
অত্র নিবন্ধটি আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের পুরুষ, মহিলা ও যুব অধিনায়কদের তালিকা যারা আনুষ্ঠানিকভাবে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করেছেন। ২১ জুলাই, ১৯৮১ তারিখে শ্রীলঙ্কা দল আন্তর্জাতিক ক্রিকেট কাউন্সিলের পূর্ণাঙ্গ সদস্য হয়। এরপূর্বে ১৯৬৫ সাল থেকে দলটি আইসিসি’র সহযোগী সদস্যপদ লাভ করে। এরফলে দলটি সহযোগী সদস্যদের নিয়ে গড়া শীর্ষ পর্যায়ের একদিনের প্রতিযোগিতা আইসিসি ট্রফিতে অংশগ্রহণের সুযোগ পায়। ১৯৮১ সালে টেস্ট খেলার মর্যাদা লাভের অব্যহিত পরেই তৎকালীন নিষিদ্ধ ঘোষিত বর্ণবাদী দক্ষিণ আফ্রিকায় আরোসা শ্রীলঙ্কা নামে বিদ্রোহী খেলোয়াড় নিয়ে গড়া দল গমন করে। ঐ সময়ে বর্ণবৈষম্যবাদের কারণে দক্ষিণ আফ্রিকাকে নিষিদ্ধ অবস্থায় রাখা হয়েছিল। ফলে সফরে অংশগ্রহণকারী সকল খেলোয়াড়কে আজীবনের জন্য ক্রিকেট খেলায় অংশগ্রহণে নিষিদ্ধ করা হয়। পরবর্তীতে অবশ্য তাঁদের উপর আরোপিত নিষেধাজ্ঞা প্রত্যাহার করা হয়।
একদিনের আন্তর্জাতিকে শ্রীলঙ্কার সেরা সাফল্য হিসেবে রয়েছে ক্রিকেট বিশ্বকাপের শিরোপা লাভ। ১৯৯৬ সালে অর্জুনা রানাতুঙ্গা’র নেতৃত্বাধীন দলটি চ্যাম্পিয়ন হয়।
শ্রীলঙ্কা দলের পক্ষে যারা কমপক্ষে একটি টেস্ট খেলায় অধিনায়ক ছিলেন তাদের তালিকা নিম্নরূপ। ড্যাগার চিহ্নিত খেলোয়াড় সিরিজের একটি টেস্টে অধিনায়কত্ব করেছেন।
টীকা:
একদিনের আন্তর্জাতিকে শ্রীলঙ্কা ক্রিকেট দলের পক্ষে কমপক্ষে একটি খেলায় অধিনায়কত্বকারী খেলোয়াড়ের তালিকা নিম্নে দেয়া হয়েছে। অর্জুনা রানাতুঙ্গা'র নেতৃত্বে ১৯৯৬ সালে দলটি ক্রিকেট বিশ্বকাপ জয় করে ও দলের সেরা সফলতা লাভ করে।
কমপক্ষে একটি টুয়েন্টি২০ আন্তর্জাতিকে অংশগ্রহণকারী শ্রীলঙ্কান অধিনায়কদের তালিকা নিম্নরূপ:-
আইসিসি ট্রফি টেস্ট ক্রিকেট বহির্ভূত সদস্য দেশগুলোর প্রধান একদিনের প্রতিযোগিতা। টেস্ট মর্যাদা প্রাপ্তির পূর্বে শ্রীলঙ্কা এ প্রতিযোগিতায় অংশগ্রহণ করতো। নিম্নে শ্রীলঙ্কার পক্ষে অধিনায়কের দায়িত্বে নিয়োজিত ক্রিকেটারদের তালিকা দেয়া হলো:-
শ্রীলঙ্কা অনূর্ধ্ব-১৯ ক্রিকেট দলের পক্ষে কমপক্ষে একটি টেস্ট খেলায় অধিনায়কের দায়িত্ব পালনকারী ক্রিকেটারদের তালিকা নিম্নে দেয়া হলো:-
বাজিগর ভাষা
বাজিগর উত্তর ভারতে প্রচলিত একটি অশ্রেণীবদ্ধ দ্রাবিড় ভাষা। রাজ্যজুড়ে এই ভাষাভাষী মানুষ ছড়িয়ে থাকলে চন্ডীগড়ের দক্ষিণে পাঞ্জাব, হরিয়ানা এবং উত্তর প্রদেশের কাছাকাছি এলাকায় বড় অংশ বসবাস করে। হরিয়ানা, চন্ডীগড়, দিল্লী, গুজরাট, হিমাচল প্রদেশ, পাঞ্জাব, জম্মু ও কাশ্মীর, মধ্যপ্রদেশ ও কর্ণাটকে বাজিগর ভাষী মানুষ পাওয়া যায়।
ঐতিহ্যগতভাবে বাজিগর জনগোষ্ঠীর মধ্যে শিক্ষার হার খুবই কম।
বাজি শব্দটি উর্দু শব্দ থেকে এসেছে যার অর্থ খেলা। উর্দু বাজি শব্দটি শব্দমূল এসেছে ফারসি ভাষা থেকে। ফারসি পরপদ গর অর্থ হচ্ছে যে পারে। বাজিগর শব্দের আভিধানিক অর্থ দাঁড়ায় কসরতবিদ, জাদুকর, ভাঁড় ইত্যাদি। বাংলা ভাষায় বাজিগর শব্দটি ঈষৎ পরিবর্তিত হয়ে বাজিকর রূপ ধারণ করেছে। বাজিগর জনগোষ্ঠী নিজেদেরকে গোয়ায়ারস বলে দাবি করে। বাজিগর জনগোষ্ঠী ঐতিহ্যগত ভাবে জাদুকর, নৃত্যশিল্পী, সংগীত শিল্পী, কসরতবিদ, সার্কাস ইত্যাদিকে তাদের পেশা হিসেবে গ্রহন করে। তারা বিয়ে সহ বিভিন্ন পার্টিতে অংশগ্রহন করে। বাজিগরেরা নট নামেও পরিচিত।
তুলু ভাষা
তুলু দ্রাবিড়ীয় ভাষা পরিবারের একটি ভাষা। এই ভাষায় দুই মিলিয়ন মানুষ কথা বলে, প্রধানত ভারতের কর্ণাটক প্রদেশের দক্ষিণ-পশ্চিম অংশ এবং উত্তর কেরালার তুলু নাড়ু নামে পরিচিত সামান্য কিছু অংশের মানুষ এই ভাষায় কথা বলে। ২০১১ সালের হিসেবে ভারতের দুই মিলিয়ন লোক তুলু ভাষাকে মাতৃভাষা হিসেবে ব্যবহার করে। ২০০১ সালে এই সংখ্যা ছিলো ১,৭২২,৭৮৬ জন। ১৯৯১ সালের আদম শুমারির হিসেব অনুযায়ী ১০% বৃদ্ধি পায়। ২০০৯ সালের তথ্যমতে পৃথিবীতে ৩-৫ মিলিয়ন লোক তুলু ভাষাকে মাতৃভাষা হিসেবে ব্যবহার করে। তুলু ভাষায় কথা বলা জনগোষ্ঠীকে তুলুভা বা তুলু জনগোষ্ঠী বলা হয়। তুলু ভাষায় অনলাইন বিশ্বকোষ উইকিপিডিয়া বিনির্মানের প্রচেষ্টা চলছে।
তুলু দ্রাবিড়ীয় ভাষা পরিবারের দক্ষিণাংশ থেকে উৎপত্তি লাভ করেছে।
ভাষাবিদদের মতে তুলু, কন্নড়, তামিল এবং মালয়ালম শব্দের উপর ভিত্তি করে তুলু শব্দের অর্থ যা পানির সাথে যুক্ত থাকে। তুলু ভাষায় টুলাভু শব্দের অর্থ জলীয়। তুলু ভাষায় পানি সম্পর্কিত অন্যান্য শব্দাবলি হচ্ছে টালিপু, টেলি, টেলী, তেলপু, টুলিপু, টুলাভু এবং তামেল। কন্নড় ভাষায় তুলুকু এবং টোলে বলে শব্দ আছে। তামিল এবং মালয়ালম ভাষায় তুলি মানে পানির ফোঁটা। ঐতিহ্যগতভাবে তুলু ভাষী জনগোষ্ঠী উপকূলীয় এলাকায় বাস করে। তুলুকে তাই বলা হয় পানির ভাষা।
তুলু ভাষায় চারটি কথ্যরূপ আছে, যা খুবই কাছাকাছি উচ্চারণ রীতি প্রদর্শন করে।
ফ্লয়েড মেওয়েদার
ফ্লয়েড মেওয়েদার জুনিয়র (জন্ম নামঃ ফ্লয়েড জয় সিনক্লেয়ার , জন্মঃ ২৪শে ফেব্রুয়ারি ১৯৭৭) একজন পেশাদার মার্কিন মুষ্টিযোদ্ধা। তিনি পেশাদার হিসেবে এখনো অপরাজিত এবং পাঁচটি ভিন্ন ওজন শ্রেণীতে বিশ্ব চ্যাম্পিয়ন হয়েছেন ১১ বার বিশ্ব চ্যাম্পিয়ন এবং ৪ বার লিনিয়াল চ্যাম্পিয়ন হওয়ার মাধ্যমে। মেওয়েদার দুইবারের রিং ম্যাগাজিনের "ফাইটার অফ দ্য ইয়ার" (১৯৯৮ এবং ২০০৭) নির্বাচিত হয়েছেন। তিনি "বক্সিং রাইটার এসোশিয়েশন অফ অ্যামেরিকা" এর দুই বারের নির্বাচিত "ফাইটার অফ দ্য ইয়ার" (২০০৭,২০১৩) এবঙ্ সেরা যোদ্ধা ইএসপিওয়াই পুরস্কার পেয়েছেন (২০০৭,২০১২,২০১৩ এবঙ্ ২০১৪)। স্পাইক টিভি মেওয়েদার কে "দ্য বেষ্ট এভার" (সর্বকালের সেরা) পুরষ্কার দিয়েছে (২০১৫)।
মেওয়েদার ডব্লিউবিসি, ডব্লিউবিএ, ডব্লিউবিও এবঙ্গ রিঙ্গ ওয়েল্টার ওয়েট চ্যাম্পিয়ন এবঙ্গ ডব্লিউবিসি সুপার, ডব্লিউবিএ এবঙ্গ রিঙ্গ জুনিয়র মিডল ওয়েট চ্যাম্পিয়ন। তাকে বিভিন্ন সঙ্গবাদ মাধ্যম ও বিভিন্ন ওয়েবসাইট সেরা পাউন্ড ফর পাউন্ড মুষ্টিযোদ্ধা হিসেবে অভিহিত করে যার মধ্যে আছে স্পোর্টস ইলাস্ট্রেটেড, ইএসপিএন, বক্সরেক, ফক্স স্পোর্টস এবঙ্গ ইয়াহু স্পোর্টস। মেওয়েদার ফর্বেস এবঙ্গ স্পোর্টস ইলাস্ট্রেটেড এর ২০১২ এবঙ্গ ২০১৩ এর সর্বচ্চ পারিশ্রমিক প্রাপ্ত ৫০ খেলয়াড়ের মধ্যে শীর্ষ নির্বাচিত হয়েছেন এবঙ্গ ২০১৪ সালে আবারো শীর্ষ নির্বাচিত হন ফর্বেস এর হিসেবে। তিনি ২০০৭ সালে বব অ্যারামের টপ র‍্যাঙ্ক থেকে বের হয়ে মেওয়েদার প্রমোশন প্রতিষ্ঠা করেন।
মেওয়েদার ২৪শে ফেব্রুয়ারি ১৯৭৭ সালে গ্রান্ড র‍্যাপিড , মিশিগানে একটি মুষ্টিযোদ্ধা পরিবারে জন্মগ্রহন করেন। তার বাবা ফ্লয়েড মেওয়েদার সিনিয়র প্রাক্তন ওয়েল্টার ওয়েট প্রার্থী ছিলেন যিনি হল অফ ফেমার সুগার রে লিওনার্ড এর সাথে প্রতিযোগিতা করেছেন। তার চাচা ( জেফ মেওয়েদার ও রজার মেওয়েদার ) পেশাদার মুষ্টিযোদ্ধা ছিলেন , রজার মেওয়েদার যিনি বর্তমানে ফ্লয়েড মেওয়েদার এর প্রশিক্ষক হিসেবে আছেন তিনি দুইবারের বিশ্ব চ্যাম্পিয়ন ছিলেন এবং প্রাক্তন হল অফ ফেমার জুলিও সেজার চাভেজ, পার্নেল হুইটেকার এবং কস্টিয়া সিউজু এর সাথে লড়েছেন। মেওয়েদার এর নাম প্রথমে তার মায়ের পারিবারিক নামেই ছিল কিন্ত তার নাম পরিবর্তন করে মেওয়েদার করা হয় যখন তিনি অটোয়া হিলস হাই স্কুল থেকে তার শিক্ষাজীবনের পাট চুকান।
বম্বার্ডিয়ার ড্যাশ ৮
বম্বার্ডিয়ার ড্যাশ-৮ হল দুইটি টার্বোপ্রপ ইঞ্জিন বিশিষ্ট মাঝারি পাল্লার বিমান। ১৯৮৪ সালে ডি হ্যাভিল্যান্ড কানাডা সর্বপ্রথম বিমানটি তৈরী করলেও বর্তমানে বম্বার্ডিয়ার এরোস্পেস এর উৎপাদন করে চলেছে। আজ পর্যন্ত এই মডেলের প্রায় ১০০০ টি বিমান তৈরী করা হয়েছে। ২০১৬ সালের মধ্যে বম্বার্ডিয়ার সব মডেল ও প্রকরণ মিলিয়ে সর্বমোট উৎপাদিত বিমানের সংখ্যা ১১৯২ তে উন্নীত করার লক্ষ্মাত্রা স্থির করেছে।
ড্যাশ-৮ বিমানটি খুব ছোট রানওয়ে থেকে উড্ডয়নক্ষম ডি হ্যাভিল্যান্ড কানাডা ড্যাশ ৭ থেকে উন্নয়ন করা হয়েছে। ড্যাশ-৮ বিমানটি স্বল্প খরচে নিরবিচ্ছিন্ন ও মসৃণ উড্ডয়নের কথা মাথায় রেখে তৈরী করা হয়েছিল। বিমানটির চারটি প্রকরণ বাজারে রয়েছে, তার মধ্যে ১০০ সিরিজের সর্বোচ্চ যাত্রী ধারণক্ষমতা ৩৯ জন এবং ২০০ সিরিজের প্রকরণগুলো একই ধারণক্ষমতা সম্পন্ন হলেও আরও শক্তিশালী ইঞ্জিন সংযুক্ত ছিল। ড্যাশ-৮-৩০০ সিরিজগুলো একটু সপ্রসারনের মাধ্যমে ৫০ জন যাত্রী ধারণক্ষম করা হয় এবং পরবর্তীতে ৭৮ জন যাত্রী ধারণক্ষমতায় উন্নীত করে ৪০০ প্রকরণটি তৈরী করা হয়। ১৯৯৭ সালের পর থেকে এই মডেলের যত বিমান তৈরী হয় তাতে কেবিন নয়েজ সাপ্রেশনের ব্যবস্থা রাখা হয় এবং এগুলিকে ইংরেজি অক্ষর কিউ (Q) দ্বারা চিহ্নিত করা হয়।
আল্লার ভাষা
আল্লার, যা ছটন বা চেতন নামেও পরিচিত, একটি অশ্রেণীবদ্ধ দ্রাবিড়িয় ভাষা। ভারতের হাতে গোনা কিছু মানুষ এই ভাষায় কথা বলে। ভাষাবিদগণ আল্লার মূল দ্রাবিড়িয় ভাষা নাকি অন্য কোন দ্রাবিড়িয় ভাষার উপভাষা এই সিদ্ধান্তে উপনীত হতে পারে নাই।
ভারতের কেরালা, মালাপ্পুরাম জেলা্র পেরিনথালমান্না তাহসিল, মানজেরি তাহসিল, আমিনিকাড়ু ও তাযহেকোড়ে এবং পালাক্কাড় জেলার মান্নারক্কাড় ও অট্টাপ্পালাম তাহসিলে কিছু মানুষ এই ভাষায় কথা বলে। ১৯৯৪ সালের হিসেবে ৩৫০ জন মানুষ এই ভাষায় কথা বলতো। এই ভাষার উপর খুব কম গবেষণা হয়েছে।
অ্যালকাইন
অ্যালকাইন অজৈব রসায়নের পরিভাষায় একটি অসম্পৃক্ত হাইড্রোকার্বন যার মধ্যে অন্তত একটি কার্বন-কার্বন ত্রিবন্ধন বিদ্যমান আছে। অ্যালকাইনসমূহ প্রাচীনকাল থেকে অ্যাসিটাইলিন নামে পরিচিত। কিন্তু অ্যাসিটাইলিন দ্বারা বোঝানো হয় CH যার IUPAC নাম ইথাইন। অ্যালকাইনের সাধারণ সংকেত CH ।
অ্যালকাইনসমূহ বৈশিষ্ট্যগতভাবে অ্যালকিন সমূহের তুলনায় বেশী অসম্পৃক্ত। বিক্রিয়া অ্যালকিন এক অণু ব্রোমিন যুক্ত করলে অ্যালকাইন দুই অণু ব্রোমিন যুক্ত করে। অ্যালকাইনসমূল পলিমার বিক্রিয়া প্রদর্শন করে।
গ্যালিসিয় ভাষা
গ্যালিসিয় ভাষা ইন্দো-ইউরোপীয় ভাষা-পরিবারের পশ্চিম ইবেরো-রোমান্স শাখার একটই ভাষা। ২.৪ মিলিয়ন জনগোষ্ঠী এই ভাষায় কথা বলে। প্রধানত গ্যালিসিয়া এবং স্পেনের উত্তর পশ্চিমাংশের জনগণ এই ভাষায় কথা বলে। এই অঞ্চলে স্প্যানিশ ভাষার পাশাপাশি গ্যালিসিয়াও দাপ্তরিক ভাষা। স্প্যানিশ অঞ্চলের সীমান্তবর্তী এলাকা অস্টুরিয়াস এবং ক্যাস্টিলে ও লিয়নে এই ভাষার মানুষ পাওয়া যায়। লাতিন আমেরিকা, যুক্তরাষ্ট্র, সুইজারল্যান্ড এবং ইউরোপের অন্যান্য অংশে বসবাসরত গ্যালিসিয়া সম্প্রদায় গ্যালিসিয়া ভাষায় কথা বলে।Galician guides:
Records, phonetic and dialectology:
Dictionaries:
Texts:
Newspapers in Galician:
Other links related to Galician:
গ্যালিসিয় লাল গরু
গ্যালিসিয় লাল গরু (স্প্যানিশ: রুবিবা গ্যাল্লেগা, গ্যালিসিয়ঃ রুবিবা গ্যালেগা) একটি উর্বর গরু জাতি যার আদিভূমি গ্যালিসিয়া, উত্তর স্পেন। রঙের উপর ভিত্তি করেও একে নামকরণ করা হয়। এর চামড়ার রঙ ক্রিম থেকে সোনালী লাল পর্যন্ত হয়।
গ্যালিসিয় বা গ্যালিথিয় লাল গরু প্রাথমিক ভাবে মাংসের জন্য পালন করা হয়। তবে ঐতিহ্যবাহি টেটিল্লা পনির উৎপাদনে এইল লাল গরুর দুধ ব্যবহার করা হয়। ১৯৩৩ সাল থেকে প্রজননের জন্য গ্যালিসিয় গরুর ব্যবহারের দাপ্তরিক নথি পাওয়া যায়। ১৯০০ সাল থেকে সিমমেনটাল, ব্রাউন সুইস, সাউথ ডেভনস ইত্যাদি জাতের গরুর সাথে গ্যালিসিয় লাল গরুর সংকরন ঘটিয়ে উন্নত জাতের হাইব্রিড গরু উৎপাদন করা হচ্ছে।
স্প্যানিশ ভাষায় গ্যালিথিয়া গরুর উপর লিখিত তথ্য পাওয়া যাবেঃ
ইরমানদাদেস দা ফালা
ইরমানদাদেস দা ফালা (ভাষার ভ্রাতৃত্ত্ব) একটি গ্যালিসিয় জাতীয়তাবাদী প্রতিষ্ঠান। সংগঠনটি ১৯১৯ থেকে ১৯৩৬ সাল পর্যন্ত টিকে ছিলো। এটা গ্যালিসিয়ার প্রথম কোন রাজনৈতিক প্রতিষ্ঠান যারা শুধুমাত্র গ্যালিসিয় ভাষা ব্যবহার করত। 
১৯১৫ সালে মাদ্রিদে বসবাসরত গ্যালিসিয় লেখক অরেলিয়ো রিবালতা গ্যালিসিয় ভাষা রক্ষার ডাক দেন। ১৯১৫ সালের ৫ জানুয়ারি এন্টন ভিলার পন্টে লা ভজ ডে গ্যালিসিয়া পত্রিকায় লীগ অফ ফ্রেন্ডস অফ দ্যা গ্যালিসিয় ল্যাংগুয়েজ (গ্যালিসিয় ভাষা বন্ধুদের লীগ) প্রতিষ্ঠার জন্য প্রচারণা শুরু করেন। ১৯১৬ সালের মার্চ মাসে তিনি "গ্যালিসিয়ান ন্যাশনালিজমঃ আওয়ার রিজিওন্যাল এফারমেশান" প্রকাশ করেন। এখানে তিনি গ্যালিসিয় ভাষার সংরক্ষন, ঐতিহ্য এবং ব্যবহার তুলে ধরেন।
বিভিন্ন মতাদর্শের রাজনীতিবিদগণ প্রস্তাবটি গ্রহণ করেন। এদের মধ্যে উল্লেখযোগ্য হচ্ছে এন্টন "লোসাদা ডিয়েগুয়েজ"।
১৯১৮ সালে লুগো শহরের কনগ্রেস অধিবেশনে প্রতিষ্ঠানটির রাজনৈতি কর্মসূচী গ্রহণ করা হয়।
হাসান তিলকরত্নে
হাসান প্রশান্ত তিলকরত্নে (; জন্ম: ১৪ জুলাই, ১৯৬৭) কলম্বোয় জন্মগ্রহণকারী সাবেক শ্রীলঙ্কান ক্রিকেটার ও বিশিষ্ট রাজনীতিবিদ। শ্রীলঙ্কা জাতীয় ক্রিকেট দলের অন্যতম সদস্য ছিলেন তিনি। এছাড়াও দলের অধিনায়কের দায়িত্ব পালন করেছেন হাসান তিলকরত্নে। দলে তিনি মূলতঃ বামহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখান। ঘরোয়া ক্রিকেটে নন্দেস্ক্রিপ্টস ক্লাবের প্রতিনিধিত্ব করেন।
কলম্বোর ডি. এস. সেনানায়েকে কলেজে অধ্যয়নকালীন ক্রিকেট খেলতে শুরু করেন। ১৯৮৬ সালে বিদ্যালয়ের ছাত্রাবস্থায় গালেতে ইংল্যান্ড বি দলের বিপক্ষে খেলার জন্য মনোনীত হন। খেলায় তিনি দূর্দান্ত সেঞ্চুরি করে দলকে পরাজয়ের হাত থেকে রক্ষা করেন।
নভেম্বর, ১৯৮৬ তিনি তাঁর প্রথম একদিনের আন্তর্জাতিকে অংশগ্রহণ করেন। ডিসেম্বর, ১৯৮৯ সালে শ্রীলঙ্কা ক্রিকেট দলে উইকেট-কিপার কাম ব্যাটসম্যান হিসেবে অন্তর্ভুক্ত হন। ডিসেম্বর, ১৯৯২ সাল থেকে বিশেষজ্ঞ ব্যাটসম্যান হিসেবে খেলায় অংশ নিতে শুরু করেন।
১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন। কিন্তু, ১৯৯৯ সালের ক্রিকেট বিশ্বকাপের পর দল থেকে বাদ পড়েন। কিন্তু ২০০১ সালে ঘরোয়া প্রথম-শ্রেণীর ক্রিকেটে সাফল্য লাভের পর টেস্ট দলে খেলার সুযোগ পান। এছাড়াও ২০০২-০৩ মৌসুমে পুণরায় ওডিআই দলের সদস্য মনোনীত হন।
এপ্রিল, ২০০৩ সালে শ্রীলঙ্কার টেস্ট দলের অধিনায়কের পদে আসীন হন। কিন্তু এ দায়িত্ব পালনকালে ১০ টেস্টের মাত্র একটিতে জয় পায় তাঁর দল। অস্ট্রেলিয়ার বিপক্ষে ৩-০ ব্যবধানে সিরিজ পরাজয়ের পর মে, ২০০৪ সালে পদত্যাগ করেন। এরপর তিনি আর শ্রীলঙ্কা দলে ফিরে আসেননি।
ডিসেম্বর, ২০০৪ সালে সুনামিতে আক্রান্তদেরকে ত্রাণসামগ্রী বিতরণে ক্রিকেট-এইড গঠন করা হয়। ১ ফেব্রুয়ারি, ২০০৫ তারিখে শ্রীলঙ্কান ক্রিকেট বোর্ড কর্তৃপক্ষ তাঁকে ক্রিকেট-এইডের নির্বাহী পরিচালক হিসেবে মনোনয়ন দেয়। কিন্তু ঐ বছরই তাঁর বিরুদ্ধে অনিয়মের অভিযোগ বরখাস্ত করা হয়।
এরপর তিনি রাজনীতির দিকে ঝুঁকে পড়েন। ইউনাইটেড ন্যাশনাল পার্টিতে যোগ দেন ও কলম্বোর অভিসাওয়েলা নির্বাচনী এলাকায় দলের সংগঠক হিসেবে মনোনীত হন। নবনিযুক্ত সভাপতি অর্জুনা রানাতুঙ্গা’র আমন্ত্রণে শ্রীলঙ্কা ক্রিকেটের বিভিন্ন কমিটিতে অংশগ্রহণ করে ক্রিকেটের উন্নয়নে অংশ নিতে থাকেন।
মার্চ, ২০০৮ সালে মেরিলেবোন ক্রিকেট ক্লাবের সম্মানসূচক আজীবন সদস্য হিসেবে তাঁকে অন্তর্ভুক্ত করা হয়। মে মাসে অ্যাসোসিয়েশন অব ক্রিকেট আম্পায়ার্স এন্ড স্কোরার্স অব শ্রীলঙ্কার সভাপতি হিসেবে তাঁকে নিযুক্ত করা হয়। জুলাই, ২০০৮ সালে জাতীয় ক্রিকেট দলের ম্যানেজার হন তিনি। কিন্তু ক্রীড়ামন্ত্রী গামিনি লোকুজের অনুমতিবিহীন হওয়ায় তাঁর আপত্তিতে এ নিয়োগ বাতিল হয়।
রুইনাস দে সান ডোমিংগোস
রুইনাস দে সান ডোমিংগোস একটি খ্রিস্টান মিশনারী প্রতিষ্ঠান। এটি স্পেনের পোন্টেভেড্রাতে অবস্থিত। এটা একদা কনভেন্ট হিসেবে ব্যবহৃত হত। ১৮৯৫ সালে এটাকে বিয়েন দে ইন্টারেস কালচারাল হিসেবে ঘোষণা করা হয়। এটাকে বিয়েন দে ইন্টারেস কালচারাল হচ্ছে স্পেনের ঐতিহ্যবাহী স্থাপনাসমূহের নিবন্ধের একটি শ্রেনী। এর পূর্ব নাম ছিলো মনুমেন্টো ন্যাসিনাল। বর্তমানে মনুমেন্টসমূহকে এটাকে বিয়েন দে ইন্টারেস কালচারাল এর উপশ্রেনীতে শ্রেনীবদ্ধ করা হয়।
এস্টাটু ডে অটোনমিয়া ডে গ্যালিসিয়া ডে ১৯৩৬
এস্টাটু ডে অটোনমিয়া ডে গ্যালিসিয়া ডে ১৯৩৬ () হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন।
গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মানের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে। এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়।
মনাস্টেরিও দে সান লরেঞ্জো দে কার্বোয়েইরো
মনাস্টেরিও দে সান লরেঞ্জো দে কার্বোয়েইরো (), বা কার্বোয়েইরো মঠ, গ্যালিসিয়ায় অবস্থিত গথিক স্থ্যাপত্যরীতিতে তৈরী রোমান সাম্রাজ্যের শেষদিকে নির্মিত একটি স্থ্যাপনা। এটি গ্যালিসিয়ার অন্যতম আকর্ষণীয় স্থান।
এটি একটি বেনেডিক্টিন মঠ, ১০ শতাব্দীতে নির্মিত হয়। ১১ থেকে ১৩ শতাব্দী পর্যন্ত মঠটি ব্যবহৃত হয়। এটা এখনো গীর্জা হিসেবে ব্যবহৃত হচ্ছে। বিংশ শতাব্দীর দ্বিতীয়ার্ধে পূনঃনির্মাণ এবং মেরামতের কাজ করা হয়।
মীরাক্কেল
মীরাক্কেল ভারতের একটি জনপ্রিয় টেলিভিশন রিয়েলিটি অনুষ্ঠান। জি বাংলায় প্রচারিত এই কৌতুকাশ্রয়ী রিয়েলিটি শো-এর উপস্থাপক মীর। ২০০৬ সালে শুরু হওয়া এই অনুষ্ঠানটি ভারত, বাংলাদেশ এবং সারা পৃথিবীর বাংলা ভাষার মানুষের অন্যতম জনপ্রিয় অনুষ্ঠান হিসাবে স্থান করে নিয়েছে।
এই রিয়েলিটি অনুষ্ঠানটির তিনজন বিচারকরা হলেন রজতাভ দত্ত, শ্রীলেখা মিত্র, এবং পরাণ বন্দ্যোপাধ্যায়৷
ক্লডিয়াস
ক্লডিয়াস (; ; ১ আগস্ট, খ্রিষ্টপূর্ব – ১৩ অক্টোবর, ৫৪ খ্রিষ্টাব্দ) ছিলেন ৪১ থেকে ৫৪ খ্রিষ্টাব্দ পর্যন্ত রোমান সম্রাট। তিনি ছিলেন জুলিও-ক্লডিয়ান রাজতন্ত্রের একজন সদস্য এবং চতুর্থ রোমান সম্রাট।
তিনি ছিলেন ড্রুসাস এবং এ্যান্টোনিয়া মাইনরের পুত্র। তিনিই প্রথম রোমান সম্রাট যিনি ইতালির বাইরে জন্মগ্রহণ করেন; গালের লুগডুনুমে তার জন্ম। কিশোর বয়স থেকেই শারিরীক অসুস্থতার কারণে তার পরিবার তাকে সাধারণ লোকচক্ষুর আড়ালে রাখতেন এবং ৩৭ সালে ভ্রাতুষ্পুত্র ক্যালিগুলার কনসোল পদে অধিষ্ট হওয়ার পূর্ব পর্যন্ত তা বহাল ছিলো।
পেড্রো মাডরুগা
পেড্রো আলভারেজ ডে সৌতোমেইওর, কাউন্ট অফ কামিনহা (১৪৩০-১৪৮৬ খ্রি.), পেড্রো মাডরুগা নামেই সমধিক পরিচিত, গ্যালিসিয়ার ইতিহাসে একজন উল্লেখযোগ্য চরিত্র এবং ইউরোপীয় নাইটের উৎকৃষ্ট উদাহরণ।
একটি ধারণা প্রচলিত আছে যে ক্রিস্টোফার কলম্বাস এবং পেড্রো একই ব্যক্তি। ১৪৮৬ সালে পেড্রোর মৃত্যু সংবাদ তার প্রাক্তন শত্রুর প্রচারিত গুজব বলে ধারণা করা হয়। নথি থেকে প্রাপ্ত তথ্যে জানা যায় পেড্রো ১৪৮৬ সালের পরেও জীবিত ছিলেন এবং কলম্বাসের পুত্র ও পেড্রোর পুত্র একই ব্যক্তি। 
পেড্রো মাডরুগা ১৪৩০ খ্রিস্টাব্দে ক্যাস্টিলের পন্টেভেড্রো নামক স্থানে জন্মগ্রহন করেন। তার বাবার নাম ফারনান ইয়ানেজ ডে সৌতোমেইওর এবং মাতার নাম কনস্টাঙ্কা গোঙ্কালভস। তিনি ১৪৮৬ সালে ক্যাস্টিলের আলবা ডে টরমেসে মৃত্যুবরণ করেন।
রিভ সিস্টেমস
রিভ সিস্টেমস একটি বেসরকারি বাংলাদেশী আইপি কমিউনিকেশন সফটওয়্যার সলিউশন প্রতিষ্ঠান। এটি ২০০৩ সালে ঢাকায় প্রতিষ্ঠিত হয়েছিল এবং ২০০৮ সালে এর সদর দপ্তর সিঙ্গাপুরে স্থানান্তর করা হয়। রাশিয়া, যুক্তরাষ্ট্র, হংকং, কেনিয়া, লেবানন ও যুক্তরাজ্যে শাখাসহ প্রতিষ্ঠানটির সফটওয়্যার ডেভেলপমেন্ট সেন্টার বাংলাদেশ ও ভারতে।
বিশ্বের ৭৮টি দেশে কার্যক্রম পরিচালনা করা রিভ সিস্টেমসের মোট কর্মীসংখ্যা ৮৬০ জনেরও বেশি। প্রতিষ্ঠানটি বর্তমানে ২৬০০’রও বেশি ভিওআইপি ও টেলিকমিউনিকেশন সেবাদানকারী প্রতিষ্ঠানের সাথে কাজ করছে।
রিভ সিস্টেমস-এর যাত্রা শুরু হয় ২০০৩ সালে ঢাকায়। খিলগাঁও এলাকার একটি ছোট গ্যারেজে ৬ জন কর্মী নিয়ে এটি যাত্রা শুরু করে। পরবর্তীতে এর অফিস খিলগাঁও থেকে মধ্য বাড্ডা স্থানান্তর করা হয়, পাশাপাশি বনশ্রীতে স্থাপন করা হয় সফটওয়্যার ডেভেলপমেন্ট সেন্টার। আইপি কমিউনিকেশন ইন্ডাস্ট্রির জন্য সফটওয়্যার তৈরির লক্ষ্য নিয়ে কাজ শুরু করে পরবর্তীতে রিভ সিস্টেমস বৈশ্বিকভাবে ভিওআইপি ইন্ডাস্ট্রির অন্যতম বৃহৎ সমাধানদাতা প্রতিষ্ঠান হিসেবে প্রতিষ্ঠা পায়। ২০০৫-এ কোম্পানিটি সর্বপ্রথম ‘আইটেল বিলিং’ নামে সম্পুর্ণ অটোম্যাটেড বিলিং সলিউশন সফটওয়্যার অবমুক্ত করে।
২০০৮-এর ৩রা এপ্রিল প্রতিষ্ঠানটির সদর দপ্তর সিঙ্গাপুরে স্থানান্তর করা হয়, আর এসময় অবমুক্ত করা হয় মোবাইল ভিওআইপি সার্ভিস, যা মধ্যপ্রাচ্যের ভিওআইপি ইন্ডাস্ট্রিতে উল্লেখযোগ্য পরিবর্তন নিয়ে আসে। এর আগ পর্যন্ত সেখানকার অধিবাসীদের লং ডিস্টেন্স কল করার জন্য ঝামেলা পোহাতে হতো ও তা ছিল অনেক ব্যয় সাপেক্ষ।
রিভ সিস্টেমস ২০০৯-এর ১৪ই ডিসেম্বর ভারতে আরেকটি নতুন শাখা অফিস প্রতিষ্ঠা করে এবং এর দায়িত্ব পান সঞ্জিত চ্যাটার্জি। ২০১০ সালে রিভ সিস্টেমস ‘আইটেল সুইচ প্লাস’ নামে একটি ক্যারিয়ার গ্রেড সফটসুইচ অবমুক্ত করে, যার সঙ্গে বিলিং সলিউশন ও ইন্টার্যাসক্টিভ ভয়েস রেসপন্স সমন্বিত রাখা হয়। এছাড়াও টেলিকমিউনিকেশন ও সফটওয়্যার সমাধানদাতা প্রতিষ্ঠান হিসেবে রিভ সিস্টেমসের চূড়ান্ত ব্যবহারকারী অ্যাপ্লিকেশন, মিডলওয়্যারও ও সম্পূর্ণ পণ্য তালিকা রয়েছে।
রিভ সিস্টেমসের আরও চারটি সহযোগী প্রতিষ্ঠান রয়েছে, এগুলো হলোঃ
থিলিনা কাদম্বি
সাহান হিউয়া থিলিনা কাদম্বি (জন্ম: ৪ জুন, ১৯৮২) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। থিলিনা কাদম্বি মূলতঃ মাঝারি সারির ব্যাটসম্যান। বামহাতে ব্যাটিংয়ের পাশাপাশি ডানহাতে লেগ ব্রেক বোলিং করে থাকেন। ঘরোয়া ক্রিকেটে বাসনাহিরা নর্থ ও সিংহলিজ স্পোর্টস ক্লাবের প্রতিনিধিত্ব করছেন।
শৈশবেই তিনি তার ক্রিকেটশৈলী প্রদর্শন করে সকলের নজর কাড়েন। ১৯৯৮ থেকে ২০০১ সাল পর্যন্ত শ্রীলঙ্কার অনূর্ধ্ব-১৯ দলে খেলেন। এছাড়াও শ্রীলঙ্কা এ ক্রিকেট দলের পক্ষে দশটি প্রথম-শ্রেণীর ক্রিকেটে অংশ নিয়েছেন।
২০০৪ সালে জিম্বাবুয়ে এ দলের বিপক্ষে ৫২ রান তোলেন। দুই ছক্কা ও ১০ চারে গড়া এ ইনিংসটির পুরোটিই ছিল প্রথমবারের মতো প্রথম-শ্রেণীর ক্রিকেটে পঞ্চাশোর্ধ্ব রান।
২৭ এপ্রিল, ২০০৪ তারিখে জিম্বাবুয়ে সফরে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ছয় নম্বরে ব্যাটিংয়ে নেমে চার বল মোকাবেলা করে এমলুলেকি এনকালা’র হাতে শূন্য রানে আউট হন। পরবর্তী তিন খেলায় তিনি সর্বমোট ২৩ রান তোলেন। তাসত্বেও ২০০৪ সালের এশিয়া কাপে খেলার জন্য মনোনীত হন ও তার দল শিরোপা জয় করে। কিন্তু খেলার মান নিম্নমূখী হওয়ায় ২০০৪ সালের আইসিসি চ্যাম্পিয়ন্স ট্রফিতে তার পরিবর্তে দিলহারা ফার্নান্দোকে অন্তর্ভুক্ত করা হয়।
২০০৮ সালে জিম্বাবুয়ে সফরে অন্তর্ভুক্ত হন ও গুরুত্বপূর্ণ ৪০ রান করে দলের জয়ে ভূমিকা রাখেন। এ সিরিজের পরপরই ২০০৯ সালে পাকিস্তান সফরে যান। করাচিতে অনুষ্ঠিত দ্বিতীয় ওডিআইয়ে ৫৯ রান তুলে শ্রীলঙ্কার সিরিজ জয় নিশ্চিত করেন। একই বছরে রানাসিংহে প্রেমাদাসা স্টেডিয়ামে ভারতের বিপক্ষে অপরাজিত ৯৩* রান করেন।
ব্যাসিলিকা দে স্যান মার্টিনো দে মন্দোনেদো
ব্যাসিলিকা দে স্যান মার্টিনো দে মন্দোনেদো (ইংরেজী: Basilica of San Martin Mondonedo) গ্যালিসিয়ার নেভী লুগো প্রদেশে অবস্থিত রোমান স্থ্যাপত্যশৈলিতে নির্মিত একটি প্রার্থণাগৃহ। বর্তমানে এটি জাদুঘর হিসেবে সর্বসাধারণের জন্য উন্মুক্ত করে দেয়া হয়েছে।
নবম শতকে নির্মিত এই ক্যাথেড্রালটিকে স্পেনের সব থেকে পুরাতন ক্যাথেড্রাল হিসেবে বিবেচনা করা হয়। ১৯৩১ সালে স্থ্যাপনা টি স্পেনের বেন দে ইন্টারেস কালচারাল এর অন্তর্ভুক্তি লাভ করে এবং ২০০৭ সালে একে বেসিলিকা শ্রেনীবদ্ধ করা হয়। এই স্থান সম্পর্কে একটি প্রচলিত গল্প হচ্ছে বিশপ স্যান গঞ্জালো এই স্থালে জুতা দিয়ে পদাঘাত করায় অত্যাশ্চার্যগুনসম্পন্ন পানি বেরিয়ে আসে।
পাকুড়
পাকুড় একটি বৃহদাকার বৃক্ষ জাতীয় উদ্ভিদ। এটি ক্ষীরী বৃক্ষ নামেও পরিচিত, কারণ এর কচি ডাল ও পাতা ছিঁড়লে সাদা আঠা বের হয়। এর বৈজ্ঞানিক নাম "Ficus virens (Syn: F infectoria)". পাকুর আকার আয়তনে অনেকটা বট গাছের মতোই; ঝুরিবহুল, বিস্তৃত ও বিশাল। কিন্তু পাতা দেখতে অশ্বত্থের মতো। তবে চওড়ায় কম ও লম্বা একটু বেশি। বসন্ত শেষে অশ্বত্থের মতো এদের পাতাও ঝরে যায়। চৈত্রে রক্তিম উজ্জ্বল বা তামাটে রঙের পাতা গজায়। পাতাগুলো পরে ধীরে ধীরে গাঢ় সবুজের রূপ ধারণ করে। পাকুড়ের ছাল সাধারণত অর্ধ ইঞ্চি পুরু, সবুজ আভাযুক্ত, ধূসর বর্ণ ও মসৃণ। কাঠও ধূসর রঙের। বর্ষার শেষে কমলা রঙের ফলগুলো পাকে। এই প্রজাতির মধ্যে বেশ কয়েকটা জাত আছে। এর বংশ বিস্তার পদ্ধতি বটগাছের মতো। অর্থাৎ ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল এবং পাখিরা ফল খেয়ে বীজ ছড়িয়ে দেয়। এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এই গাছের ছাল ও পাতা নানান রোগে ব্যবহার্য। পাতার রাসায়নিক দ্রব্যে প্রচুর পরিমাণ প্রোটিন, নাইট্রোজেন, ফসফরাস ও ক্যালসিয়াম পাওয়া যায়। পাকুড় গাছ প্রধানত গ্রামাঞ্চলেই বেশি দেখা যায়।
পাকুড় গাছকে অনেক সময় অশ্বত্থ বলে বিভ্রম হয়। কারণ, পাকুড় ও অশ্বত্থ উভয়ই বিশালাকৃতির বৃক্ষ, গাছের পাতার বৈশিষ্ট্যও প্রায় একই রকম এবং গাছ দুটির বেশ কিছু প্রজাতি রয়েছে যাদের বাহ্যিক চেহারা ও বৈশিষ্ট্য প্রায় একই ধরণের। তবে কিছু বৈশিষ্ট্যের ভিত্তিতে গাছ দুটিকে আলাদাভাবে চেনা সম্ভব। যেমন- অশ্বত্থ গাছের পাতা তাম্বুলাকৃতির (পান পাতার মতো) হয়ে থাকে। এমন তাম্বুলাকৃতি ঘন-সবুজ পাতার লম্বা লেজ অন্য গাছে নেই। এ গাছের ঝুরির সংখ্যা খুবই কম অন্যদিকে পাকুড় গাছ একটি ঝুরিবহুল বৃক্ষ। অশ্বত্থের ফল পাকা অবস্থায় গাঢ় বেগুনি রঙের হয়, অন্যদিকে পাকুড় গাছের ফল পাকলে কমলা রঙ ধারণ করে।
২০১৫ পাকিস্তান ক্রিকেট দলের শ্রীলঙ্কা সফর
পাকিস্তান ক্রিকেট দল পূর্ব-নির্ধারিত সময়সূচী মোতাবেক ১১ জুন থেকে ১ আগস্ট, ২০১৫ তারিখ পর্যন্ত শ্রীলঙ্কা সফর করছে। সফরে দলটি শ্রীলঙ্কা দলের বিপক্ষে তিনটি টেস্ট, ৫টি একদিনের আন্তর্জাতিক ও ৩টি টুয়েন্টি২০ আন্তর্জাতিকে প্রতিদ্বন্দ্বিতা করবে। এছাড়াও তারা শ্রীলঙ্কা ক্রিকেট বোর্ড সভাপতি একাদশের বিপক্ষে তিনদিনের প্রস্তুতিমূলক খেলায় অংশ নিবে। তৃতীয় টেস্ট রানাসিংহে প্রেমাদাসা স্টেডিয়ামে আয়োজনের কথা থাকলেও মে মাসের শুরুতে পাল্লেকেলে আন্তর্জাতিক ক্রিকেট স্টেডিয়ামে স্থানান্তর করা হয়।
ডুব
ডুব অ্যালবামটি অর্ণবের তৃতীয় একক অ্যালবাম। অ্যালবামটি ২০০৮ সালের এপ্রিল মাসে প্রকাশ করা হয়। অ্যালবামটি বেঙ্গল মিউজিক কোম্পানি লিমিটেড-এর অধীনে প্রকাশিত হয়। অ্যালবামটির গানগুলো শান্তিনিকেতনে থাকা কালে রচনা করা হয়।
অ্যালবামটিতে সর্বমোট ১৪ টি গান রয়েছে।
আদিল রশিদ
আদিল উসমান রশিদ (জন্ম: ১৭ ফেব্রুয়ারি ১৯৮৮, ব্র্যাডফোর্ড, ওয়েস্ট ইয়র্কশায়ার) একজন ইংরেজ ক্রিকেটার; যিনি মূলত ইয়র্কশায়ারের হয়ে খেলে থাকেন। এর পূর্বে তিনি ইংল্যান্ড অনূর্ধ্ব-১৯ ক্রিকেট দলের হয়ে প্রতিনিধিত্ব করেছেন। ২০০৮ সালের ডিসেম্বরে ভারতের বিপক্ষে টেস্ট সিরিজে দলে অন্তর্ভুক্ত করা হয়। এরপর তিনি ওয়েস্ট ইন্ডিজ সফরের জন্য দলীয় স্কোয়াডের জায়গা হন।
বর্তমানে তিনি একজন অল-রাউন্ডার হিসেবে ইংল্যান্ড জাতীয় ক্রিকেট দলের হয়ে ডান-হাতি ব্যাটসম্যান ও লেগ স্পিন বোলার হিসেবে প্রতিনিধিত্ব করছেন। এছাড়াও তিনি প্রথম-শ্রেনীর ক্রিকেটে ৩০০ এর অধিক উইকেট লাভ করার কৃতিত্ব অর্জন করেছেন।
"২০১৫ এর ০৯ জুন পর্যন্ত"